PR:Mitä tapahtuu Talvivaarassa? Miten toimia kun mikään ei auta?

Tiedote 24.6.2013 / Stop Talvivaara - kansanliike vesistöjen puolesta

Mitä tapahtuu Talvivaarassa? Miten toimia kun mikään ei auta?
Info- ja keskustelutilaisuus Lahnasjärven erämiesten majalla tänään

Suurin osa suomalaisista on ymmällään Talvivaaran kaivoksen suhteen. Miksi kaivos saa jatkaa toimintaansa, vaikka se on neljän ensimmäisen toimintavuoden aikana laskenut ympäristöönsä jo lähes koko kaavaillun 40 vuoden toiminta-aikansa päästökuorman?

Myös kansalaisjärjestöt ja -liikkeet ovat hämmentyneitä. Millaisia keinoja on käytettävissä ympäristörikoksen ja vahingonteon torjumisessa?

Stop Talvivaara -liike kutsuu median edustajia, Talvivaaran kaivoksen edustajia ja Rumon Kaivoskapina-leirin edustajia info- ja keskustelutilaisuuteen Lahnasjärven erämiesten majalle tänään klo 14.

Tilaisuuden ohjelma:

Klo 14.00-15.00

Mitä tapahtuu Talvivaarassa?
 * katsaus tuoreisiin ilmakuviin alueelta
 * missä ovat suurimmat riskikohteet
 * kuinka laaja on saastunut alue kaivospiirin sisällä ja sen ulkopuolella
 * mitä on tehtävissä tilanteen korjaamiseksi

Kansalaistoiminnan keinot ja päämäärät
 * kansalaisliikkeiden ja aktivistien näkökulmia

Yhteenvedon jälkeen ohjelma vapaamuotoinen ja keskustelulle avoin. Kansalaisaktivistit toimintatalkoissa.

Lisätietoja:

Hannu Hyvönen p. 0442003654


 * http://www.stoptalvivaara.org